EkBass/fiwiki-20250220-pages-articles huggingface dataset:
Kiteen ortodoksinen kirkko

Pyhän Kolminaisuuden kirkko on ortodoksinen kirkko Keski-Karjalassa Kiteellä. Kirkko on yksi Joensuun ortodoksisen seurakunnan kirkoista. Kirkko valmistui teknisesti vuonna 1998. Sen on suunnitellut arkkitehti Sirkka Sortti. Kirkon vihki arkkipiispa Johannes vuonna 2000, ja nimensä mukaisesti kirkko on omistettu Pyhälle Kolminaisuudelle. Kirkko vaalii Pyhän Nektarios Eginalaisen muistoa. Kirkon osoite on Valamontie 4.Keski-Karjalan nähtävyydet Kirkossa pidetään säännöllisesti liturgia kuukauden toisena sunnuntaina kello 10 sekä merkittävinä juhlapäivinä. Kirkossa laulaa pyhän Nektarioksen kuoro == Lähteet == == Aiheesta muualla == Luokka:Kiteen rakennukset ja rakennelmat Luokka:Pohjois-Karjalan kirkkorakennukset Luokka:Suomen ortodoksiset kirkkorakennukset Luokka:Suomen kivikirkot
Pirkko Raitio

Pirkko Raitio (oik. Bertta Wilhelmiina Raitio, o.s. Sandell, 12. marraskuuta 1882 Tampere – 2. marraskuuta 1966) oli suomalainen näyttelijä, joka esiintyi yli 20 elokuvassa. Vuosina 1909–1950 hän työskenteli Kansan Näyttämöllä ja Helsingin Kansanteatterissa näyttelijä-kuiskaajana. Raition aviopuoliso oli näyttelijä Paavo Raitio vuosina 1907–1954. Pirkko Raitio sai Pro Finlandia -mitalin vuonna 1947. Raitio on haudattu puolisoineen Hietaniemen hautausmaan uurnalehtoon Helsinkiin. == Lähteet == * * === Viitteet === Luokka:Suomalaiset näyttelijät Luokka:Pro Finlandia -palkitut Luokka:Vuonna 1882 syntyneet Luokka:Vuonna 1966 kuolleet
Tammen kultaiset kirjat

Tammen kultaiset kirjat on Kustannusosakeyhtiö Tammen julkaisema suomalainen lasten kuvakirjasarja, jonka teokset ovat käännöksiä vastaavan yhdysvaltalaisen "Little Golden Books" -sarjan kirjoista. "Little Golden Books" -sarja syntyi Yhdysvalloissa vuonna 1942. Sarjan loi ranskalaissyntyinen Georges Duplaix, joka oli Picasson entinen oppilas. Kirjojen kustantajana on vuodesta 2001 lähtien toiminut Random House -yhtiö. Sarjan tarkoituksena oli tuottaa edullisia, kestäviä ja värikkäitä kuvakirjoja kaikkien lasten ulottuville, iskulauseen Books for masses, not for the classes mukaisesti. Suomessa sarjan julkaiseminen aloitettiin vuonna 1952, jolloin ilmestyivät ensimmäiset kuusi kirjaa: # Meidän Mirri # Pörri, pieni ankanpoika # Pikku Viu-Viu # Atte Ankka ja hänen ystävänsä # Kisu Killisilmä # Kalle Kani Alkuperäisessä "Tammen kultaiset kirjat" -sarjassa julkaistiin myös lyhyitä Disney-tarinoita, kuten Aku Ankka ja joulupukki, mutta tekijänoikeussyistä näistä yli kolmestakymmenestä kirjasta ei ole otettu uusintapainoksia vuoden 1985 jälkeen. Ne myös puuttuvat kokonaan sarjan uusien kirjojen sekä myöhempien uusintapainosten takakansien kirjalistasta, jossa on lueteltu numerojärjestyksessä sarjan muut kirjat. Suomessa eniten myytyjä sarjan kirjoja ovat olleet Richard Scarryn Mattilan isännän karjatarha sekä Gustaf Tenggrenin Viisi pientä koiranpentua. Teoksia ovat kuvittaneet myös useat muut tunnetut lastenkirjapiirtäjät, kuten Tibor Gergely, Alice ja Martin Provensen, Margaret Wise Brown, Eloise Wilkin ja Garth Williams. Myös kirjojen suomentajat ovat olleet nimekkäitä, heihin kuuluvat muun muassa Marjatta Kurenniemi, Helena Anhava ja Kirsi Kunnas. Kirjojen edullinen hinta oli alun perin myyntivaltti myös Suomessa. Kirjojen esittelytekstit korostivat sen lisäksi kirjojen laatua ja kasvatuksellisuutta. Alun perin kirjat maksoivat 110 markkaa kappale, mikä vastasi vuoden 2007 rahassa noin kolmea euroa. Nykyään uusien kirjojen hinta on viidestä kymmeneen euroa. Vuoteen 2006 mennessä kultaisia kirjoja oli ilmestynyt kaikkiaan 181 erilaista. Tähän mennessä "Little Golden Books" -kirjoja on julkaistu ainakin 50 maassa ja miljardin painetun kirjan raja ylittyi jo vuonna 1986. == Kirjallisuutta == * ==Lähteet== Luokka:Lastenkirjat Luokka:Tammi
Harlekiini (täsmennyssivu)

Harlekiini voi tarkoittaa seuraavia: * harlekiini, palvelijan tyyppihahmo commedia dell'artessa * harlekiini, eräs koirien väritys * harlekiinit, varpuslintujen heimo * Harlekiini-kirjat, Harlequin-kustantamon romanttiset viihdelukemistot * Harlekiini (myöh. Harlekiini-Klubi), 1990-luvulla esitetty lastenohjelma * Harlekiini, Gino Severinin öljyvärimaalaus kankaalle vuodelta 1938 * Harlekiini, klovniteemaisia superrikollisia DC Comicsin sarjakuvissa * "Harlekiino", venäläisen Alla Pugatšovan kappale.
Legio VII Gemina

Legio VII Gemina Felix oli roomalainen legioona. Galba perusti legioonan vuonna 69 Hispania Tarraconensisissa ennen kuin hän marssi Roomaan. Legioona sai lisänimen Gemina sen jälkeen kun Vespasianus yhdisti sen toisen legioonan kanssa (ehkä Legio I Germanica). Vespasianus siirsi legioonan myös takaisi Hispaniaan Legio VI Victrixin ja Legio X Geminan tilalle jotka oli lähetetty Germaniaan. Vuosina 86–89 legioonaa komensi Marcus Ulpius Traianus, myöhempi keisari Trajanus. == Aiheesta muualla == * Legio VII Gemina - Livius.org VII Gemina
Card Player

Card Player on yhdysvaltalainen pokeriin keskittyvä aikakauslehti ja internetsivusto. June Field perusti lehden vuonna 1988. Barry Shulman osti sen vuonna 1998 ja on lehden nykyinen toimitusjohtaja ja julkaisija. Hallituksen puheenjohtajana toimii hänen poikansa Jeff Shulman. Card Player -lehti ilmestyy joka toinen viikko. Julkaisun emoyhtiö Card Player Media julkaisee myös Card Player Europe -lehteä. Lehteä julkaistaan myös suomen kielellä. Vuodesta 1997 lehti on myöntänyt arvostettua Player of the Year ("vuoden pelaaja") -palkintoa. Palkinnon voittaa vuoden aikana eniten ranking-pisteitä tärkeimpien pokeriturnausten finaalipöytäsijoituksista kerännyt pelaaja. Pisteiden määriytymiseen eri turnauksissa vaikuttavaa turnauksen sisäänoston suuruus ja osallistujien määrä. Suomalainen Pokerilehti perustuu osittain Card Player -lehden tuottamaan aineistoon. == Card Playerin Vuoden pelaaja == * 1997: Men Nguyen * 1998: T. J. Cloutier * 1999: Tony Ma * 2000: David Pham * 2001: Men Nguyen (2) * 2002: T. J. Cloutier (2) * 2003: Men Nguyen (3) * 2004: Daniel Negreanu * 2005: Men Nguyen (4) * 2006: Michael Mizrachi * 2007: David Pham (2) * 2008: Bon Phan == Aiheesta muualla == * Kotisivut Luokka:Pokeri Luokka:Yhdysvaltalaiset aikakauslehdet
Ángel Casero

Ángel Luis Casero Moreno (s. 27. syyskuuta 1972 Valencia) on entinen espanjalainen maantiepyöräilijä, Espanjan ympäriajon voittaja. Hänen nimensä on liitetty Operaatio Puertoon. ==Saavutuksia== *Espanjan ympäriajo: **1995 kokonaiskilpailun 13. **1999 kolmas etapilla 6 (aika-ajo) **2000 kokonaiskilpailun toinen sekä kolmas etapilla 9 (aika-ajo) ja toinen etapilla 21 (aika-ajo) **2001 kokonaiskilpailun voitto ja kolmas etapilla 21 (aika-ajo) **2002 kokonaiskilpailun kuudes ja toinen etapilla 21 (aika-ajo) *Ranskan ympäriajo: **1999 kokonaiskilpailun viides *Katalonian ympäriajo: **1997 kokonaiskilpailun toinen **1998 prologin voitto **1999 prologin voitto *Burgosin ympäriajo: **1998 kokonaiskilpailun kolmas *Vuelta a Castilla y León: **1997 kokonaiskilpailun ja etapin 13 voitto **1998 kokonaiskilpailun toinen *Espanjan maantiepyöräilymestari: 1998, 1999 ==Lähteet== *Ángel Casero Trap-Friis-tietokannassa Luokka:Espanjalaiset maantiepyöräilijät Luokka:Vuonna 1972 syntyneet Luokka:Elävät henkilöt
Kalmanto

Kalmanto on suomalaisen dark metal -yhtyeen Ajattaran viides studioalbumi, joka julkaistiin 5. syyskuuta 2007. Kaikki kappaleet ovat Ruojan käsialaa, mutta levyn nimikappale on Malakias IV:n ja Ruojan yhteistyötä. == Kappaleet == # # # # # # # # # == Kokoonpano == * Ruoja – laulu, kitara * Vesa Wahlroos – kitara, taustalaulu * Tohtori Kuolio – basso, taustalaulu * Raajat – koskettimet, taustalaulu * Malakias IV – rummut == Arviot == * Soundi: http://www.soundi.fi/levyarviot/ajattara-kalmanto * Imperiumi.net: 7+/10http://www.imperiumi.net/index.php?act=albums&id;=6652 == Lähteet == == Aiheesta muualla == * Yhtyeen kotisivut * Levy-yhtiö Spinefarmin sivut * Kalmanto discogs.com -sivustolla * Luokka:Vuoden 2007 albumit Luokka:Ajattaran albumit
Shaul Mofaz

Shaul Mofaz (, s. 4. marraskuuta 1948 IranShaul Mofaz, Knesset, viitattu 16.1.2016 ) on israelilainen poliitikko, liikenneministeri 2006–2009. Hän on ollut Israelin puolustusvoimien komentaja vuosina 1998–2002. Puolustusministeriksi hänet nimitettiin Ariel Sharonin hallitukseen 2002 ja liikenneministeriksi Ehud Olmertin hallitukseen 2006. Hän on ollut varapääministeri ja apulaispääministeri. Mofaz ilmoitti jäävänsä tauolle politiikasta hävittyään syyskuussa 2008 Kadiman puheenjohtajaäänestyksen Tzipi Livnille,Ynetnews mutta hän on kuitenkin ollut knessetin jäsen vuoteen 2015 ja ministerinäkin. Hänet valittiin puolueen puheenjohtajaksi Livnin jälkeen 2012. Hän jäi eläkkeelle ja luopui politiikasta vuonna 2015. ==Lähteet== == Aiheesta muualla == Luokka:Knessetin jäsenet Luokka:Israelin puolustusministerit Luokka:Liikenneministerit Luokka:Israelilaiset kenraalit Luokka:Puolueiden puheenjohtajat Luokka:Vuonna 1948 syntyneet Luokka:Elävät henkilöt
Laukan silta

Laukan silta on Laukan kylässä Muhoksella sijaitseva Oulujoen ylittävä teräsbetoninen maantiesilta. Seututiellä 834 sijaitsevan sillan pituus on noin 200 metriä, ja sen alitse johtaa Oulun ja Muhoksen välinen jokiveneilyreitti. Sillan alituskorkeus on 2,9 metriä. == Lähteet == Luokka:Muhoksen liikenne Luokka:Muhoksen rakennukset ja rakennelmat Luokka:Suomen tieliikennesillat
Sam Pollock

Samuel Patterson Smyth "Sam" Pollock OC, CQ (15. joulukuuta 1925 – 15. elokuuta 2007 Toronto, Kanada) oli kanadalainen urheiluvaikuttaja, joka tunnetaan etenkin NHL-joukkue Montreal Canadiensin toimitusjohtajana. Häntä pidetään yhtenä taitavimmista NHL-johtajista ja hänen aikanaan Montreal voittikin yhdeksän Stanley Cupia . Montrealin organisaatioon Pollock siirtyi vuonna 1947. Tätä ennen hän oli mm. valmentanut teini-ikäisiä ja manageroinut softball-joukkuetta, jossa pelasi joitakin Montrealin pelaajia. Pollock toimi monissa pienemmissä töissä ennen siirtymistään toimitusjohtajaksi. Vuonna 1950 hän tarkkaili ja arvioi nuoria lahjakkuuksia Montrealille. Pollockin aikana Canadiensiin liittyvät juniorijoukkueet voittivat kaksi Memorial Cupia ja CHL- liigan Omaha Knights sarjansa mestaruuden. Montrealissa oltiin vakuuttuneita Pollockin pelaajanäkemyksestä ja hänet nimitettiin Frank J. Selken seuraajaksi seuran toimitusjohtajaksi Pollock oli Montrealin toimitusjohtaja vuodet 1964–1978 ja tuona aikana seura voitti yhdeksän Staney Cupia. Hän teki ollessaan toimitusjohtajana monta merkittävää kauppaa, joilla sai hankittua tulevia tähtipelaajia Montrealiin. Pollock oli ensimmäisiä toimitusjohtajia, jotka tajusivat, että varaustilaisuudessa onnistuminen oli tärkeää seuran tulevaisuuden kannalta. Hänen suurimpia hankintojaan olivat maalivahti Ken Dryden, jonka hän sai Boston Bruinsista kahta mitätöntä lupausta vastaan, ja hyökkääjä Guy Lafleur, jonka hän varasi draftin ensimmäisenä saatuaan vuoron California Golden Sealsilta vaihtokaupassa. Muita Pollockin Montrealiin tuomia pelaajia ovat mm. Larry Robinson, Steve Shutt ja Bob Gainey. Lisäksi Pollock oli suostuttelemassa valmentaja Scotty Bowmanin Montrealin valmentajaksi vuonna 1971 . Pollock jätti Montrealin vuonna 1978 . Kanadan maajoukkueen johdossa Pollock oli vuoden 1976 Kanada-cupissa. Tuota joukkuetta monet jääkiekkoasiantuntijat pitävät kautta aikojen parhaimpana joukkueena. Vuodet 1995–2000 Pollock toimi baseball-joukkue Toronto Blue Jaysin toimitusjohtajana. Pollock on saanut monia arvostettuja valintoja. Vuonna 1978 hänet valittiin Hockey Hall of Fameen ja lisäksi hän on Canadian Sports Hall of Famen jäsen. Vuonna 1985 Pollockille myönnettiin Kanadan korkein kunniamerkki, Order of Canada. Pollock kuoli 15. elokuuta 2007 Torontossa . == Lähteet == Luokka:Montreal Canadiens Luokka:Officer of the Order of Canada Luokka:Hockey Hall of Fame Luokka:Kanadalaiset jääkiekkovaikuttajat Luokka:Knight of the National Order of Quebec Luokka:Vuonna 1925 syntyneet Luokka:Vuonna 2007 kuolleet
Aitor González

Aitor González Jimenez () on entinen espanjalainen maantiepyöräilijä, Espanjan ympäriajon voittaja. Hän lopetti uransa jäätyään kiinni dopingista vuonna 2005. ==Saavutuksia== *Espanjan ympäriajo: **2002 kokonaiskilpailun sekä etappien 8, 10 (aika-ajo) ja 21 (aika-ajo) voitto *Italian ympäriajo: **2002 kokonaiskilpailun kuudes, etappien 8 ja 19 (aika-ajo) voitto **2003 kokonaiskilpailun 19., etapin 15 (aika-ajo) voitto *Ranskan ympäriajo: **2004 etapin 14 voitto *Sveitsin ympäriajo: **2005 kokonaiskilpailun ja etapin 9 voitto *Katalonian ympäriajo: **2001 kokonaiskilpailun neljäs *Tour du Limousin: 2000 etapin 3 voitto *Vuelta a Algarve: 2000 etapin 2 voitto *Vuelta a Murcia: 2001 kokonais- ja pistekilpailun sekä etapin 5 (aika-ajo) voitto *Maantieaika-ajon MM-kilpailu: 2002 seitsemäs *Giro della Provincia di Reggio Calabria: 2003 voitto ==Lähteet== *Aitor González Trap–Friis-tietokannassa === Viitteet === Luokka:Espanjalaiset maantiepyöräilijät Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut pyöräilijät Luokka:Vuonna 1975 syntyneet Luokka:Elävät henkilöt
Pertti Klemola

Pertti Juhani Klemola (2. heinäkuuta 1939 Helsinki – 15. maaliskuuta 2003 Helsinki) oli suomalainen toimittaja ja kirjailija. Klemola kritisoi SAK:n sosiaalidemokraatteja ja Helsingin Sanomia. Hän osallistui tasa-arvoa ja demokratiaa tutkineeseen TANDEM-ryhmään. == Elämä == Pertti Klemolan vanhemmat olivat professori Valto Klemola (1907–1957) ja Else Margit Lindroos (1911–1977). Hänen serkkunsa oli entinen Euroopan parlamentin jäsen Kyösti Virrankoski. Klemola oli 23-vuotiaana Suosikin ensimmäinen päätoimittaja, ja sen jälkeen hän työskenteli naistenlehti Annan toimitussihteerinä ja kolumnistina. Myöhemmin hän oli toimittajana Yleisradiossa ja julkaisi useita kirjoja. Kun Suomen Akatemian rahoittama tasa-arvoa ja demokratiaa tutkiva ryhmä TANDEM perustettiin 1973, oli Klemola mukana ryhmässä tutkijana. Klemolan kirja Kenen asialla SAK? herätti aikanaan huomiota, koska hän paljasti siinä SAK:n sosiaalidemokraattien saaneen taloudellista tukea työnantajien STK:lta Metallityöväen liiton vaalitaistelua varten. Toinen huomiota herättänyt Klemolan kirja oli 1981 ilmestynyt Helsingin sanomat, sananvapauden monopoli. Klemola kuoli lyhyen sairauden jälkeen maaliskuussa 2003. == Teoksia == * * * * * * == Lähteet == * Klemolan artikkeli Journalisti-lehdessä === Viitteet === Luokka:Suomalaiset toimittajat Luokka:Suomalaiset kirjailijat Luokka:Tiedonjulkistamisen valtionpalkinnon saajat Luokka:Vuonna 1939 syntyneet Luokka:Vuonna 2003 kuolleet
Prokris

Prokris () oli Ateenan kuninkaan Erekhtheuksen ja Praksithean tytär, joka meni naimisiin Kefaloksen, Deionin pojan kanssa. Prokriilla oli ainakin kaksi sisarta, Kreusa ja Oreithyia. Aamuruskon jumalatar Eos kuitenkin ihastui Kefalokseen ja sieppasi tämän Kefaloksen ollessa metsästämässä. Heistä tuli rakastavaiset, ja suhteesta syntyi FaethonHesiodos, Jumalten synty 984–992 (engl. käännös). tai Tithonos, Faethonin isä,Apollodoros, Kirjasto 3.14.3 (engl. käännös). mahdollisesti myös Hesperos.Hyginus, Astronomica ii.42 (engl. käännös). Joidenkin vuosien jälkeen Kefalos alkoi kuitenkin kaivata takaisin Prokriin luokse, ja närkästynyt Eos palauttikin hänet tälle tarjoutuen samalla osoittamaan, kuinka helposti muukalainen voisi Prokriin vietellä. Hän muutti Kefaloksen tuntemattoman näköiseksi ja antoi hänelle lahjoja vietäväksi Prokriille. Kefalos onnistuukin makaamaan vaimonsa kanssa tämän tunnistamatta häntä, ja kun Eos poistaa naamioinnin, Proksis pakenee tajuttuaan tulleensa huijatuksi.Hyginus, Fabulae clxxxix (engl. käännös). Pakomatkallaan hän tapasi Artemiin, jonka tuli sääli tätä. Jumalatar lahjoitti hänelle keihään, joka ei koskaan osu harhaan, ja ihmeellisen koiran, Lailapsin, joka oli taiottu saamaan saaliinsa aina kiinni. Tässä versiossa nyt puolestaan Prokris palasi miehensä luokse naamioituneena, ja lupasi myydä keihään ja koiran tälle, jos tämä makaisi hänen kanssaan. Kefalos lupautui tähän, ja rakastavaiset olivat taas tasoissa. Toisessa versiossa Kefalos naamioitui palatessaan omasta aloitteestaan, ja viettelyn onnistuttua Prokris pakeni ja palasi vasta Kefaloksen tunnustettua virheensä ja pyydettyä anteeksi ja aneltua tätä palaamaan. Prokris palasi ja antoi Artemiin keihään ja koiran miehelleen ja he elivät onnellisina yhdessä.Ovidius, Muodonmuutoksia vii.661– (engl. käännös). Kolmannessa versiossa Prokriin mainitaan saaneen koiran kuningas Minokselta kiitokseksi tautinsa parantamisesta. Zeus oli alun perin antanut koiran Europelle.Apollodoros, Kirjasto 2.4.7 (engl. käännös).Hyginus, Astronomica ii.35 (engl. käännös). Vaikka Kefalos ja Prokris pääsivät sovintoon, oli Prokris oli yhä epäluuloinen. Kun Kefalos eräänä päivänä lauloi hymniä vilvoittavalle tuulelle raskaan metsästyksen jälkeen, ohikulkija kuuli laulun ja luuli Kefaloksen esittävän serenadia rakastajalleen. Prokris sai kuulla tapauksesta ja meni seuraavana päivänä vakoilemaan miestään. Kun Kefalos taas lauloi, Prokris liikahti ja lehtien kahina kantautui Kefaloksen korviin. Tämä heitti erehtymättömän keihäänsä äänen suuntaan luultuaan sitä eläimen aiheuttamaksi ja keihästi siten oman puolisonsa. Kuollessaan miehensä käsivarsille Prokris pyytää tätä olemaan koskaan naimatta Eosta. Tekonsa järkyttämänä Kefalos lähti maanpakoon. == Thespioksen tytär == Prokris oli myös vanhin Thespioksen ja Megameden viidestäkymmenestä tyttärestä, joiden Thespios halusi saavan miespuolisia perillisiä Herakleen kanssa. Prokris synnyttikin yhden yön suhteen tuloksena hänelle kaksoset Antileionin ja HippeuksenApollodoros, Kirjasto 2.7.8 (engl. käännös). == Lähteet == == Aiheesta muualla == Luokka:Kreikkalainen mytologia
ESPN2

ESPN2 ja ESPN2 HD ovat yhdessä Yhdysvaltain toiseksi suurin urheilukanava rinnakkaiskanaviensa ESPN:n ja ESPN HD:n jälkeen. Kanavan perustivat kokeilumielessä lokakuussa 1993 Scott Rasmussen ja hänen isänsä Bill Rasmussen ajatuksenaan, että yhdysvaltalaisten pitäisi nähdä enemmän urheilulähetyksiä, kun mitä aikaisemmin on ollut televisiossa tarjolla. Luokka:Yhdysvaltalaiset televisiokanavat Luokka:Vuonna 1993 perustetut televisiokanavat Luokka:ESPN
Julius Servianus

Gaius Julius Servilius Ursus Servianus (45–136) oli roomalainen sotilas ja poliitikko. Hän oli kotoisin Hispaniasta. Servianus meni naimisiin Hadrianuksen siskon Aelia Domitia Paulinan kanssa ennen vuotta 98. Servianus oli 30 vuotta vaimoaan vanhempi. Pari sai yhden lapsen, Julia Serviana Paulinan. Servianus oli kahdesti konsuli Trajanuksen aikana ja kerran Hadrianuksen aikana. Trajanus nimitti hänet German Inferiorin kuvernööriksi vuonna 98. Myöhemmin Trajanus teki Servianuksesta tärkeämmän Pannonian kuvernöörin. Trajanus kuoli 8. elokuuta 117 ja hänen seuraajakseen tuli Servianuksen lanko Hadrianus. Hadrianus halusi aluksi tehdä Servianuksen lapsenlapsesta Gnaeus Pedanius Fuscus Salinatorista perillisensä, mutta päätyi lopulta nimittämään Lucius Aeliuksen caesariksi. Servianus ja Salinator aikoivat valittaa tästä Hadrianukselle, mutta tämä päätti antaa teloittaa heidät säästyäkseen skandaalilta. Luokka:Roomalaiset sotilaat Luokka:Roomalaiset poliitikot Luokka:Rooman valtakunnan teloittamat Luokka:Vuonna 45 syntyneet Luokka:Vuonna 136 kuolleet
M/S Aurora af Helsingborg

M/S Aurora af Helsingborg on matkustajia ja autoja kuljettava laiva (ropax), joka liikennöi Ruotsin Helsingborgin ja Tanskan Helsingørin välillä. Liikennettä hoitaa Scandlines-yhtiö. Laiva rakennettiin Norjassa Tangen Verft A/S -telakalla Kragerössä ja varusteltiin Tomrefjordenissa Langsten Slip & Båtbyggeri nimisessä yrityksessä. Alus voi kuljettaa 1 250 matkustajaa ja 240 henkilöautoa. Autokaistojen pituus on 539 kaistametriä ja raiteiden pituus 260 metriä. ==Aiheesta muualla== *http://www.ferry-site.dk/ferry.php?id=9007128 Aurora af Helsingborg Aurora af Helsingborg
El Quartelejo

El Quartelejo on pohjoisimman kiinteän intiaaniasutuksen raunioille annettu nimitys. Rauniot sijaitsevat Kansasin osavaltiossa Scottin piirikunnassa Scott Cityn pohjoispuolella Lake Scott State Parkin alueella Ladder Creekin varrella.About the El Quartelejo Museum. Viitattu 4.7.2016. Rauniot ovat ainoat kiinteät intiaaniasutuksen rakennusjäänteet Kansasin osavaltiossa. El Quartelejon alkuperälle on kaksi mahdollista selitystä. Vuonna 1664 ryhmä pueblointiaaneja lähti New Mexicosta, mutta espanjalaisten joukot saartoivat heidät ja saattoivat heidät takaisin New Mexicoon. Intiaanit ehkä rakensivat El Quartelejon, mutta toista mahdollisuutta pidetään todennäköisempänä. Toisen teorian mukaan pueblokapinan (1680–1692) jälkeen suurin osa pueblointiaaneista hyväksyi espanjalaisten paluun alueilleen säästääkseen henkensä. Ryhmä kapinallisia Taosin ja Picurisin intiaanikylistä sen sijaan ei antautunut. Vuonna 1696 ryhmä pakeni New Mexicosta liittyäkseen tasankoapasseihin. Se pakenivat suurille tasagoille ja onnistuivat välttelemään espanjalaisia kymmenen vuoden ajan, mutta vuonna 1706 heidät vangittiin ja palautettiin New Mexicoon. Tällöin espanjalaisten komentaja Juan Uribarri kirjoitti intiaanien asuneen kiinniottohetkellä kiinteissä asumuksissa. Espanjalaiset kutsuvat paikkaa El Quartelejoksi ja sitä ympäröivää aluetta San Luisin provinssiksi. El Quartelejossa ei ole ollut intiaaniasutusta vuoden 1719 (tai toisen käsityksen mukaan vuoden 1706) jälkeen, mutta espanjalaiset ja ranskalaiset asuivat rakennuksissa satunnaisesti ja pitivät paikalla etuvartioasemaa. Vuonna 1763 ranskalaiset lähtivät alueelta ja intiaanikylä hylättiin. Asumukset lahosivat ja rakennelmat hautautuivat maa-aineksen peittoon. Intiaanikylä jäi tuntemattomaksi yhdysvaltalaisille tutkimusmatkailijoille, mutta arkeologit löysivät rauniot vuonna 1898. Siitä lähtien alueella on suoritettu kaivauksia, joissa on paljastunut seitsemän huoneen laajuinen rakennelma, joka oli riittävän suuri pienelle intiaaniryhmälle. Raunioiden lähettyvillä on nähtävissä jälkiä matalista ojista, jotka johtavat paikalle läheisiltä lähteiltä. Ojia on todennäköisimmin käytetty peltojen kasteluun. Vuonna 1964 El Quartelejo määriteltiin kansalliseksi historialliseksi maamerkiksi, ja alueesta muodostettiin osavaltion suojelema puistoalue. Vuodesta 2004 Yhdysvaltain National Park Service on luokitellut El Quartelejon riskiryhmään kuuluvaksi paikaksi, sillä se on sään aiheuttaman eroosion armoilla. ==Lähteet== ==Aiheesta muualla== *El Quartelejo Museum Luokka:Scottin piirikunta (Kansas) Luokka:Yhdysvaltain alkuperäiskansat
ESPN America

ESPN America (helmikuuhun 2009 asti North American Sports Network eli NASN) on ainoa täysin pohjoisamerikkalaiseen urheiluun keskittynyt kanava Euroopassa. Kanavan omistaa ESPN Inc., ja se lähettää ohjelmaa 24 tuntia vuorokaudessa, seitsemänä päivänä viikossa. Joitakin ESPN American ja ESPN:n ohjelmia näytetään myös Canal+-kanavilla. == Lajeja ja ohjelmia ESPN Americalla == *Major League Baseball (MLB) *National Football League (NFL) *Canadian Football League (CFL) *National Hockey League (NHL) *Yliopistokoripalloa (NCAA) *Autourheilua (NASCAR Now) *Pardon the Interruption *Around the Horn *The Sports Reporters *Baseball Tonight *College GameDay Luokka:Televisiokanavat Luokka:Vuonna 2002 perustetut televisiokanavat Luokka:ESPN
Vaunu

Vaunu voi liittyä seuraaviiin: * junanvaunu (lyhyemmin vaunu, jos sekaannuksen vaaraa ei ole), raiteilla liikkuva rautatiekalustoyksikkö. Se voi olla: ** Makuuvaunu, yöpymisen mahdollistava matkustajavaunu ** ravintolavaunu, ravintola- ja kahvilapalveluja tarjoava vaunu ** matkustajavaunu, matkustajien kuljetukseen tarkoitettu vaunu ** tavaravaunu, raiteilla liikkuva tavarankuljetukseen tarkoitettu vaunu * lastenvaunu, rattaat, jotka on tarkoitettu alle 6-vuotiaiden lasten liikuttamiseen paikasta toiseen * metrovaunu, metrojunan vaunu * panssarivaunu, telaketjuilla kulkeva panssaroitu moottoriajoneuvo * perävaunu, ajoneuvon perään kytkettävä hinattava ajoneuvo * raitiovaunu, raitiotietä pitkin kulkeva joukkoliikenneväline * valjakkovaunu tai hevosvaunu, myös vaunut, hevosen tai ponin vetämä hevosajoneuvo
Jorma Ranivaara

Jorma Ranivaara (20. tammikuuta 1945 Vihti – 28. kesäkuuta 2023 Kuopio) oli suomalainen kirjailija. Hän kirjoitti teoksia sekä nuorille että aikuisille. Ranivaara sai useita kirjallisuuspalkintoja. Hänen esikoisteoksensa Vanha Rahikainen ja valkoinen Iljušin palkittiin vuonna 1968 Kalevi Jäntin palkinnolla. Vuonna 1980 hänelle myönnettiin kirjallisuuden valtionpalkinto. Vuonna 2014 Ranivaara sai Tirlittan-palkinnon. Hän oli kahdesti (1997 ja 2004) ehdolla Finlandia Junior -palkinnon ja kolmesti (1990, 1994 ja 1995) Topelius- palkinnon saajaksi. Ranivaaraa on luonnehdittu humoristiksi ja verrattu Veikko Huoviseen. Ranivaara asui Kuopiossa. Hän menehtyi kahden syövän uuvuttamana. Hänet on haudattu Kuopion Isolle hautausmaalle. __NOTOC__ == Teoksia == ===Romaaneja=== * Vanha Rahikainen ja valkoinen Iljušin. Romaani. WSOY 1967. * Harakkalaivue. Nuorten romaani. WSOY 1968. * Kisko, kisko Koskinen. Nuorten romaani. WSOY 1977. * Raamit ränniin. Nuorten romaani. WSOY 1979. * Koskinen ja veitsenteroittaja. Nuorten romaani. WSOY 1982. * Sotakaverit. Romaani. WSOY 1983. * Taivaanrannan rakentaja. Romaani. WSOY 1986. * Pelurit. Nuortennovelleja. WSOY 1989. * Ihmeellisiä ihmisiä: Novelleja. WSOY 1994. * Patricia ja Pek. Nuorten romaani. WSOY 1995. * Poisliitävä Anne Lee. Nuorten romaani. WSOY 1997. * Rouva Korhosen tapaus. Romaani. WSOY 1999. * Upseerin parempi elämä. WSOY 2003. * Eläkepommimies. Romaani. WSOY 2006. * Asiakas Rydz. Romaani. WSOY 2008. * Valekirjailija. Romaani. WSOY 2011. ===Skeittaaja- sarja=== * * * * * ==Lähteet== ==Aiheesta muualla== * Jorma Ranivaara Suomen Nuorisokirjailijoiden nettimatrikkelissa * Kirjasampo Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1945 syntyneet Luokka:Vuonna 2023 kuolleet
Mutaa kuonoon, sanoo virtahepo

Mutaa kuonoon, sanoo virtahepo (Io sto con gli ippopotami) on vuonna 1979 julkaistu seikkailuelokuva. Elokuvan on ohjannut Italo Zingarelli ja pääosissa ovat Terence Hill ja Bud Spencer. Elokuva kertoo kahdesta kaveruksesta, Slimistä ja Tomista. Slim vastustaa jyrkästi eläimien metsästystä, kun taas Tom järjestää kiertoajeluita metsästäjille savannilla. Pian kuvioihin ilmestyy Jack Ormond -niminen metsästäjä, joka metsästää eläimiä ja on erittäin kiinnostunut alkuasukkaiden kylistä. Slim ja Tom eivät voi sietää Ormondin toimia, sillä hän metsästää eläimiä eläintarhaan ja niinpä kaksikko aikoo pysäyttää Ormondin toimet. == Näyttelijät == ==Arvioita== Video-oppaassa vuodelta 1994 elokuva saa yhden tähden viidestä, mikä vastaa sanallista arviota ”huono”. ==Lähteet== Luokka:Vuoden 1979 italialaiset elokuvat Luokka:Italialaiset seikkailuelokuvat Luokka:Italialaiset toimintakomediat
Työtehoseura

Työtehoseura (TTS) on suomalainen organisaatio, joka keskittyy parantamaan työn ja tuotannon tehokkuutta, taloudellisuutta ja työturvallisuutta. Se tarjoaa koulutus- ja kehittämispalveluja eri asiakkailleen ympäri Suomea, ja toimii itsenäisenä yhdistyksenä, joka on yleishyödyllinen. Seura perustettiin vuonna 1924 nimellä Maatalouden Työtehoseura. Työtehoseura on yksi Suomen vanhimmista itsenäisistä ja valtakunnallisesti toimivista koulutus- ja tutkimusorganisaatioista. Organisaatiomuodoltaan Työtehoseura on rekisteröity yhdistys, jolla on noin 1 500 jäsentä. Yhdistys omistaa täysin TTS Kehitys Oy:n ja esimerkiksi kiinteistöosakeyhtiöitä. Lisäksi Työtehoseura omistaa 40 prosenttia Suomen ympäristöopisto SYKLI:stä. Konsernin palveluksessa on noin 180 työntekijää, ja sen vuosittainen liikevaihto on noin 25 miljoonaa euroa. Yhdistyksen liiketoiminta on jaettu neljään liiketoimintayksikköön: * Logistiikka, * Auto- ja metsäkoneala, * Rakentaminen ja puutarha sekä * Biotalous, tuottavuus ja yrittäjyys. Työtehoseura on eräs Suomen toisen asteen ammatillista tutkinto-opetusta tarjoavista oppilaitoksista. Vuonna 2015 sillä oli järjestämislupa 370 ammatillisen peruskoulutuksen vuotuiselle kokonaisopiskelijamäärälle (2. aste). Lyhytkestoiset koulutukset mukaanluettuna Työtehoseura kouluttaa noin 10 000 opiskelijaa vuosittain. Työtehoseura on vuosittain mukana noin 80 tutkimushankkeessa mm. tuottavuuden, bio- ja kiertotalouden ja asumisen alueella. Työntutkimukset ja laitetestaukset ovat tärkeä osa tutkimustoimintaa. ==Toimipisteet== Työtehoseuralla on 4 toimipistettä. Päätoimipiste sijaitsee Nurmijärven Rajamäellä (Kiljavantie 6, 05201 Rajamäki). Muita keskeisiä toimipaikkoja ovat * Nuolikuja 6, 01740 Vantaa, (Viinikkala) * Sarkatie 1, 01720 Vantaa, (Varisto) * Rautatehtaankatu 3, 20200 Turku ==Lähteet== ==Kirjallisuutta== * Pulma, Panu: Työtehoseuran kuusi vuosikymmentä 1924−1984. Työtehoseuran julkaisuja 260, 1984, Helsinki. Luokka:Suomalaiset järjestöt Luokka:Neuvontajärjestöt Luokka:Suomen tutkimuslaitokset Luokka:Elinkeinoelämän järjestöt Luokka:Suomen ammattioppilaitokset Luokka:Nurmijärven oppilaitokset Luokka:Vantaan oppilaitokset Luokka:Järvenpään oppilaitokset Luokka:Kouvolan oppilaitokset Luokka:Lohjan oppilaitokset Luokka:Turun oppilaitokset
Valjakkovaunu

Valjakkovaunu eli hevosvaunu on hevosten tai ponien muodostaman valjakon vetämä kaksi- tai nelipyöräinen kuljetusväline, jossa kuljetaan ensisijaisesti ihmisiä. Nykypäivänä valjakkovaunut ovat kuitenkin käytössä yleensä joko valjakkoajokilpailuissa tai -näytöksissä. Valjakkoajossa käytetyt vaunut on valmistettu yleensä jostakin metalliseoksesta ja puusta. Pyörät ovat joko ilmakumirenkaiset tai kovakumipinnoitetut. ==Katso myös== *Vankkuri == Aiheesta muualla == * Valjakkovaunujen historiaa * Valjakko Luokka:Hevosajoneuvot Luokka:Seulonnan keskeiset artikkelit
Et pourquoi les crayons ?

Et pourquoi les crayons ? on Amélie-les-crayonsin ensimmäinen täysin studiossa äänitetty albumi. Albumi on äänitetty vuonna 2004 Lyonissa. Siihen on haluttu saada akustinen ja yksinkertainen soundi. Levyllä on myös kaikki kappaleet, jotka olivat Amélien edellisellä EP-levyllä. == Kappaleet == # # # # # # # # # # # # # # ==Tekijät== * Sävellys ja sanoitus: Amélie-les-crayons * Levyn ulkoasu: Samuel Ribeyron * Tukijat: Région Rhône-Alpes, Adami, Sacem * Soittajat: ** Heiko Wilhelm: piano, klarinetti, tuuba, laulu ** Michel Caroline: haitari, laulu ** Laurent Fellot: kontrabasso, lyömäsoittimet, laulu == Aiheesta muualla == * Levyn tiedot ja kuuntelunäytteitä Luokka:Vuoden 2004 esikoisalbumit Luokka:Amélie-les-crayonsin albumit
Stena Bulk

Stena Bulk on vuonna 1982 perustettu ruotsalainen varustamo, joka operoi noin sataa säiliöalusta. Yhtiön pääkonttori sijaitsee Göteborgissa ja sen pääjohtajana toimii Erik Hånell. == Varustamon laivat == Nimi Valmistunut Kantavuus Kokoluokka M/T Anichkov Bridge 2003 47 842 medium range M/T Braveheart 1992 94 998 aframax M/T Da Ming Hu 2003 159 149 suezmax M/T Da Yuan Hu 2004 159 149 suezmax M/T Desh Gaurav 2003 113 913 aframax M/T Euronike 2005 164 608 suezmax M/T Hrvatska 2005 166 739 suezmax M/T Jag Lata 2003 105 716 aframax M/T Jutul 2004 38 140 medium range M/T Kwk Esteem 1997 105 342 aframax M/T Ligovsky Prospect 2003 114 639 aframax M/T Navion Gothenburg 2006 152 000 sukkula-alus M/T Nordic Cosmos 1997 159 999 suezmax M/T Nordic Rio 2004 152 000 sukkula-alus M/T Nordic Voyager 1997 149 591 suezmax M/T Palva 2007 74 999 panamax M/T Port Louis 2002 37 823 medium range M/T Port Stewart 2003 38 877 medium range M/T Redina 1988 60 959 panamax M/T Sonangol Girassol 2000 149 999 suezmax M/T Sonangol Kassanje 2005 158 706 suezmax M/T Sonangol Kizomba 2001 149 999 suezmax M/T Sonangol Luanda 2001 149 999 suezmax M/T Sonangol Namibe 2007 149 999 suezmax M/T Stena Alexita 1998 127 535 sukkula-alus M/T Stena Antarctica 2006 113 600 aframax M/T Stena Arctica 2005 117 099 aframax M/T Stena Atlantica 2006 113 600 aframax M/T Stena Calypso 2002 9 996 C-Max M/T Stena Caribbean 2002 9 996 C-Max M/T Stena Comanche 2003 72 365 panamax M/T Stena Commander 2003 72 365 panamax M/T Stena Companion 2004 72 768 panamax M/T Stena Compass 2005 72 768 panamax M/T Stena Compassion 2006 72 600 panamax M/T Stena Compatriot 2004 72 736 panamax M/T Stena Concept 2005 47 171 medium range M/T Stena Concertina 1992 96 883 aframax M/T Stena Concord 2004 47 171 medium range M/T Stena Conductor 2003 107 198 aframax M/T Stena Confidence 2003 107 215 aframax M/T Stena Conqueror 2003 47 323 medium range M/T Stena Conquest 2003 47 136 medium range M/T Stena Consul 2004 47 171 medium range M/T Stena Contender 2003 114 480 aframax M/T Stena Contest 2005 47 171 medium range M/T Stena Italica 2004 47 288 medium range M/T Stena Natalita 2001 108 073 sukkula-alus M/T Stena Paris 2005 65 125 medium range M/T Stena Performance 2006 65 200 medium range M/T Stena Perros 2008 65 200 medium range M/T Stena Polaris 2009 65 200 medium range M/T Stena Poseidon 2007 74 999 panamax M/T Stena Preference 2010 65 200 medium range M/T Stena Premium 2010 65 200 medium range M/T Stena President 2007 65 200 medium range M/T Stena Primorsk 2006 65 200 medium range M/T Stena Progress 2009 65 200 medium range M/T Stena Provence 2006 65 125 medium range M/T Stena Sirita 1999 126 671 sukkula-alus M/T Stena Spirit 2001 149 995 sukkula-alus M/T Stena Tiger 2004 40 000 medium range M/T Stena Venture 2002 70 392 panamax M/T Stena Victory 2001 312 638 VLCC M/T Stena Vision 2001 312 679 VLCC M/T Taman 1996 40 818 medium range M/T Tambov 1996 40 703 medium range M/T Tikhvin 1996 40 727 medium range M/T Timashevsk 1996 40 577 medium range M/T Tower Bridge 2004 47 252 medium range M/T Troitsk 1996 40 816 medium range ==Lähteet== == Aiheesta muualla == *Stena Bulk Luokka:Laivayhtiöt
Toptronics

Toptronics Oy on tietokone- ja konsolipelien jakelija. Toptronics Oy:n perusti vuonna 1983 lukiolainen Petri Lehmuskoski. Vuonna 2005 Toptronics Oy:stä tuli osa Pohjoismaiden suurinta tietokone- ja pelikonsolipelien jakelijaa, Pan Vision Distribution Groupia (joka on osa PAN Vision/KF konsernia). Toptronics on yksi alansa vanhimpia toimijoita maailmanlaajuisesti. ==Historia== Toptronics aloitti pelien maahantuonnin vuodenvaihteessa 1982–1983 postimyyntiyrityksenä.Saarikoski, s. 224–225 Petri Lehmuskoski oli saanut idean yrityksen perustamiseen vaihtovuotenaan Yhdysvalloissa. Koska pankista ei saanut lainaa, Lehmuskoski pyysi isänsä yrityksen johtoon. Petri Lehmuskoski tilasi pelit suoraan englantilaisilta peliyrityksiltä. Aluksi yritys toi maahan lähinnä Spectrumin ohjelmia, myöhemmin myös laitteita. Syksyllä yritys 1984 alkoi välittää tuotteita jälleenmyyjille, ja ensimmäisen työntekijä palkattiin vuonna 1985. Pelien maahantuojia ei ollut paljon, sillä ala ei ollut kovin kannattavaa. Kotimikrolehdet olivat tärkeä ilmoituskanava, ja Toptronicsin valta pelien julkisuuskuvan määrittäjänä kasvoi 1980-luvun lopulle tultaessa. 1980-luvun lopussa Toptronics myös kampanjoi voimakkaasti piratismia vastaan, mikä herätti osassa pelaajia kielteisiä reaktioita.Saarikoski, s.326 Vuonna 1984 Lehmuskosket avasivat maahantuonnin lisäksi myös vähittäismyynnin Turun Yliopistonkadulla, silloisessa Kauppiastavaratalo Henrikissä. Huomattuaan kysynnän Lehmuskosket avasivat yrityksille suunnatun PC-kaupan, jota varten perustettiin vuonna 1989 Turun Tietokeskus Oy. Toptronicsilla oli myös merkittävä rooli Suomen pelijournalismin kehittymisessä, sillä lehdet eivät olisi saaneet arvosteluja tehtyä ilman yrityksen lähettämiä arvostelukappaleita. Vaikka Commodore 64 oli Suomen suosituin kone, pelimyynnit eivät olleet ihmeellisiä. Pelit levitettiin C-kaseteilla, joita oli helppoa kopioida. Yritys oli jopa julkaisemassa Atarin Lunar Landerista omaa versiotaan Spectrumille, mutta kehitys pitkittyi ja peli jäi julkaisematta.Kuorikoski s. 17–19 Vuonna 1993 Toptronicsin myötävaikutuksella Microflash-ohjelmoijaryhmä pääsi esittelemään pelidemoansa Lontoon ETCS-messuille.Saarikoski, s. 270 Vuonna 1994 yritys perusti jälleenmyyjille ja kuluttajille suunnatun BBS-purkin.Saarikoski, s. 284 Vuonna 2000 Toptronics laajensi toimintaansa Ruotsiin, ja vuonna 2005 yritys myytiin kilpailijalleen Pan Visionille. Yrityksestä oli ehtinyt kasvaa Pohjoismaiden suurin maahantuoja, joka myös toi pelejä muihin pohjoismaihin. Lehmuskoski jätti yrityksen vuonna 2010. == Lähteet == * * ===Viitteet=== Luokka:Suomalaiset teknologiayritykset
Hard Drive (albumi)

Hard Drive Laibachin sivuprojektin 300 000 V.K.:n kolmas albumi. Levyn kannessa toiseksi tekijäksi on merkitty Bill Gates, jonka puhetta voi kuulla levyn yhdeksännessä kappaleessa. Levyn musiikki on H-D teknoa; H-D tulee sanoista Hard Drive ja Historical-Dialectical (kiintolevy ja historiallisen dialektinen). Levyllä on yksitoista kappaletta, vaikka levyn kannessa mainitaan vain kymmenen. Nimellä Fresh Window on ilmestynyt musiikkivideo, jonka musiikki on levyn yhdenneltätoista raidalta. == Kappaleet == Kappaleet kirjoittanut ja ohjelmoinut 300 000 V.K. # Hard Drive # Radar Blunder # 911 # Digital Decay # Graft # Vapor Ware # Impetus ASC II # Trey # IBM # Fresh Window Luokka:Vuoden 1999 albumit Luokka:300 000 V.K.:n albumit
Scott City

Scott City voi tarkoittaa seuraavia maantieteellisiä kohteita: * Scott City, kaupunki Indianassa Yhdysvalloissa * Scott City, kaupunki Kansasissa Yhdysvalloissa * Scott City, kaupunki Missourissa Yhdysvalloissa * Scott Cityn rautatieasema Kansasissa Yhdysvalloissa.
Shanghai World Financial Center

Shanghai World Financial Center () on 101-kerroksinen ja 492 metriä korkea pilvenpiirtäjä Kiinassa Shanghain Pudongissa Lujiazuin liikekeskuksessa. Pilvenpiirtäjän rakentaminen aloitettiin vuonna 1997, ja rakennus valmistui vuonna 2008. Rakennuksen suunnitteli Kohn Pedersen Fox Associates. Rakennusmateriaalina käytettiin erikoislujaa betonia, ja rakennuksen ankkuroi maahan 2271 teräspalkkia. Rakennuksen huipulla on tunneleita, jotka vähentävät kovan tuulen vaikutusta rakennuksen vakauteen. Saksalainen ThyssenKrupp toimitti rakennukseen 44 hissiä. Rakennuksessa on toimistoja, hotelleja, kauppoja, ravintoloita, kokoustiloja ja mediatiloja. Vuonna 2018 rakennus oli maailman kymmenenneksi korkein ja Kiinan viidenneksi korkein. Valmistuessaan se oli myös Shanghain korkein rakennus, mutta vuodesta 2015 alkaen vasta toiseksi korkein Shanghai Towerin jälkeen. Rakennuksen yläosassa on suuri puolisuunnikkaan muotoinen aukko. Sen oli tarkoitus olla ympyränmuotoinen kiinalaisen arkkitehtuurin perinteisen aiheen kuuportin mukaan. Koska rakennuttaja Mori Building Company on japanilainen, pyöreästä reiästä kuitenkin luovuttiin, koska se saattoi tuoda kiinalaisille mieleen Japanin lipun. == Lähteet == == Aiheesta muualla == Luokka:Shanghain pilvenpiirtäjät
Konrad Hollo

Konrad Nikolai Hollo (12. marraskuuta 1892, Yläne - 5\. elokuuta 1974, Hyrynsalmi) oli suomalainen Kainuussa elänyt valokuvaaja ja helmenpyytäjä joka tunnetaan Suomen arvokkaimman jokihelmisimpukan eli raakun helmen löytäjänä. Satakunnassa syntynyt Hollo saapui Kainuuseen 1920-luvun alussa ja asettui asumaan vuokralaisena Paltamon Mieslahden kylään Mikkolan taloon. Hän työskenteli valokuvaajana, helmenpyytäjänä ja harrasti myös metsästystä ja kalastusta. Hollo toimi myös välittäjänä ostaen helmiä kainuulaisilta pyytäjiltä ja myyden ne helsinkiläisiin jalokivi- ja kultasepänliikkeisiin tai suoraan yksityishenkilöille. Hollo itse harjoitti helmenpyyntiä Hyrynsalmen Emäjoella ja Seitenoikeankoskella sekä Taivalkosken Korvuanjoella. Hollon kainuulaisia tuttavia olivat muun muassa kirjailija Ilmari Kianto, professori Jaakko Keränen ja taiteilija-metsänhoitaja Einar Reuter. Kevätkesällä 1925 Hollo löysi Taivalkosken Korvuanjoesta Suomen tiettävästi arvokkaimman tunnetun jokihelmisimpukan helmen jonka läpimitta oli 10,5 millimetriä ja paino 36,6 graania. Hollo myi helmen 18 000 markalla eräälle helsinkiläisrouvalle ja osti rahoilla Alatalo-nimisen talon Mieslahdesta. Hän myi kuitenkin talon ja jatkoi vuokralla asumista Mieslahden taloissa aina siihen saakka kunnes hän muutti Hyrynsalmelle 1959 mentyään samana vuonna naimisiin hyrynsalmelaisen Maria Elviira Kemppaisen o.s. Pellikaisen kanssa. Hollon valokuvakokoelma lahjoitettiin Kainuun museolle ja hänen kuviaan on myös yksityisten kainuulaisten hallussa. Hollon löytämän helmen arvo olisi nykyään noin 100 000 euroa ja helmen uskotaan nykyisin olevan Englannin tai Ruotsin kruununjalokivien joukossa. == Lähteet == * Konrad Hollo helmenpyytäjä ja valokuvaaja * Kalle Juntunen: Helmestys Hyrynsalmen reitillä * Reijo heikkinen: Jokihelmien pyyntiä Kainuun korpimailla == Aiheesta muualla == * Kainuun tuntemattomat suuruudet, osa 10 : Kondrad Hollo, Yle Kainuu 23.11.2011 (Yle Areena) Luokka:Suomalaiset valokuvaajat Luokka:Vuonna 1892 syntyneet Luokka:Vuonna 1974 kuolleet
Scott City (Kansas)

Scott City on kaupunki Kansasin osavaltion länsiosassa Yhdysvalloissa. Kaupungin väkiluku oli vuoden 2000 väestönlaskennan mukaan 3 855\. Kansasin osavaltion lain mukaan kaupunki on niin kutsuttu toisen luokan kaupunki, ja se toimii Scottin piirikunnan hallinnollisena keskuksena. Kaupunki sijaitsee U.S Route 83:n ja K-96 -valtatien risteyskohdassa. United States Census Bureaun mukaan kaupungin pinta-ala on 5,6 neliökilometriä. Pinta-ala on kokonaan maa- aluetta. ==Liikenne== ===Tieliikenne=== Kaupungissa risteävät pohjois–eteläsuuntainen U.S. Route 83 sekä itä–länsisuuntainen K-96 -valtatie. ===Raideliikenne=== Rautateiden henkilöliikennettä ei ole. Aiemmin Scott Cityssä ristesivät Missouri Pacific Railroadin omistama rautatieosuus Kansasin Heringtonista Coloradon Puebloon sekä Atchison, Topeka and Santa Fe Railwayn omistama ratalinja Great Bendistä Garden Cityyn. Nykyisin molemmat ratalinjat omistaa paikallista tavaraliikennettä hoitava Kansas and Oklahoma Railroad, ja rataosat on osittain lakkautettu. ===Ilmailu=== Kaupungin kaakkoispuolella sijaitsee kunnallinen Scott City Municipal Airport. Lähin kaupallisen liikenteen käyttämä kenttä on Garden City Regional Airport Garden Cityssä. ==Scott City tilastoissa== Vuoden 200 väestönlaskennan mukaan kaupungissa oli 1 595 taloutta ja siellä asui 1 060 perhettä, väentiheyden ollessa 689,1 asukasta neliökilometrillä. Kaupungissa oli 1 761 asuinhuoneistoa eli 314,8 huoneistoa neliökilometrillä. Valtaosa (95,18 %) asukkaista oli valkoihoisia. 31,2 prosenttia talouksista oli sellaisia, joissa asui alle 18-vuotiaita. 56,6 % talouksista oli avioparien talouksia, yksinhuoltajaäitien talouksia oli 7,4 % kaikista talouksista. 33,5 % talouksista muodostivat ihmiset, jotka eivät olleet keskenään sukua. Yksineläjiä oli kaikkiaan 30,5 % kaikista talouksista, ja yli 65-vuotiaita asui 15,4 % kaikista talouksista. Keskimääräinen yhdessä taloudessa asuvien henkilöiden määrä oli 2,36 ja keskimääräinen perheen koko oli 2,96 henkeä. Alle 18-vuotiaita oli 26,0 % väestöstä, 18–24-vuotiaita 6,5 %, 25–44-vuotiaita 25,1 %, 44–64-vuotiaita 23,8 % ja yli 65-vuotiaita 18,5 %. Asukkaiden iän mediaani oli 40 vuotta. Jokaista sataa naista kohti kaupungissa asui 93,6 miestä. Jokaista yli 18-vuotiasta naista kohti kaupungissa asui 91,5 miestä. Talouksien vuotuisten tulojen mediaani oli 36 047 dollaria, perheiden tulojen mediaanin ollessa 48 750 dollaria. Miesten tulojen mediaani oli 32 287 dollaria ja naisten 19 900 dollaria. Keskimääräiset vuositulot asukasta kohti olivat 19 227 dollaria. Noin 2,8 % perheistä ja 6,8 % koko väestöstä elää köyhyysrajan alapuolella. ==Aiheesta muualla== * Scott City Website * Lake Scott State Park Luokka:Kansasin kaupungit Luokka:Scottin piirikunta (Kansas)
Kultainen ansiomerkki

Kultainen ansiomerkki on järjestöjen myöntämä tunnustuksen osoitus jäsenilleen tai järjestöä muuten tukeneille henkilöille, jotka eivät ole jäseniä järjestön hyväksi tehdystä työstä. Kultaista ansiomerkkiä vähäisempi tunnustus voi olla esimerkiksi hopeinen ansiomerkki tai pronssinen ansiomerkki. Suomessa myöntävät kultaisia ansiomerkkejä muun muassa: * Karjalan LiittoAnsiomerkit Karjalan Liitto * Metsätalouden kehittämiskeskus Tapio * Perheyritysten liitto * Puutarhaliitto * Rautatietyöläisten Liitto * Suomen Ammattijärjestöjen Keskusliitto * Suomen Diabetesliitto * Suomen Keskusta * Suomen Liikunta ja Urheilu * Suomen Lukiolaisten Liitto * Suomen Navigaatioliitto * Suomen Pesäpalloliitto ** kultainen ansiomerkki * Suomen Sosiaalidemokraatit * Suomen Sotaveteraaniliitto * Sukeltajaliitto * Suomen Purjehdus ja Veneily * Vasemmistoliitto * Suomen Dartsliitto == Katso myös == * Saksan kansallissosialistisen työväenpuolueen kultainen ansiomerkki (1933-1945) == Lähteet == Luokka:Kultaesineet Luokka:Ansiomerkit
Top Secret – huippusalaista

Top Secret – huippusalaista on vuonna 1984 ensi-iltansa saanut komediaelokuva. Elokuvan ohjasivat Jim Abrahams, David ja Jerry Zucker ja pääosassa on Val Kilmer. Elokuva on parodia muun muassa Elvis-elokuvista sekä toiseen maailmansotaan sijoittuvista elokuvista. Tämä oli Val Kilmerin ensimmäinen elokuvarooli. == Juoni == Elokuva kertoo amerikkalaisesta rocktähti Nick Riversistä (Kilmer), joka on vallannut musiikkilistat suurilla hiteillään. Nick saa esiintymiskutsun Itä-Saksaan, jonne hän lähteekin, mutta joutuu heti alussa poliisien tarkkailun kohteeksi. (Ihme kyllä, Itä-Saksa näyttää edelleen olevan Natsien hallussa ja toisaalta maassa toimii myös ranskalainen vastarintaliike.) Saksassa Nick tapaa kauniin Hillary Flammondin (Lucy Gutteridge), jonka isä on kadonnut salaperäisesti. Väärinkäsityksen seurauksena Nick pidätetään murhasta ja hän joutuu vankilaan. Vankilassa hän tapaa Hillaryn isän ja hänelle selviää että myös Hillaryn isä on viaton. Hillaryn avulla Nick onnistuu pakenemaan ja he yrittävät yhdessä vapauttaa Hillaryn isän saaden apua ranskalaisten vastarintaliikkeeltä. == Näyttelijät == == Vastaanotto == Video-oppaassa vuodelta 1994 Asko Alanen kirjoitti Top Secretin ”gagtulituksen tuiskivan tuhlailevasti” ja antoi elokuvalle täydet viisi tähteä. Helsingin Sanomien tv-sivulla 1987 Mikael Fränti taas ilmaisi inhonsa ZAZ-kolmikon huumoria kohtaan ja kirjoitti, ettei pitänyt edes Hei, me lennetään! -menestysfarssista. Hänestä Top Secret – huippusalaista on väkinäinen satiiri iänikuisista rautaesirippu-ennakkoluuloista, ja erityisen ällöttävänä hän piti Elvis-tyyppisen rocktähden nostamista maailmanrauhan airueksi. YYA-aikojen Suomessa elokuva viipyi pitkään valtion elokuvatarkastamossa, mutta säästyi leikkauksilta. Ohjaaja Jim Abrahams kertoi markkinointivierailullaan syyskuussa 1984 Helsingin Sanomien Helena Yläselle, miten elokuvan aihepiiri ei herättänyt mitään ihmetystä Yhdysvalloissa tai läntisen Euroopan maissa, mutta itäisemmissä Euroopan maissa kyllä. Ylänen kiinnitti huomiota tekijöiden tietämättömyyteen kansainvälisestä politiikasta ja mainitsi elokuvan sisältävän monia tahattomia vitsejä naurettavien virheidensä takia. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Top Secretin kaikkien aikojen sadan parhaan komedian listalle. == Lähteet == Luokka:Yhdysvaltalaiset komediaelokuvat Luokka:Vuoden 1984 yhdysvaltalaiset elokuvat Luokka:Parodiaelokuvat Luokka:Jerry Zuckerin ohjaamat elokuvat Luokka:David Zuckerin ohjaamat elokuvat Luokka:Jim Abrahamsin ohjaamat elokuvat
Barren Cross

Barren Cross on yhdysvaltalainen kristillinen heavy metal -yhtye, jonka lukioystävät Ray Parris (kitara) ja Steve Whitaker (rummut) perustivat vuonna 1984 Los Angelesissa, Kaliforniassa. Yhtye julkaisi kuusi albumia vuosina 1986–1994 ja on sen jälkeen viettänyt hiljaiseloa. Muutaman kerran Barren Cross on palannut yhteen soittaakseen joitain konsertteja, ja 28. toukokuuta 2008 Barren Cross julkisti paluunsa virallisesti. Yhtye aikoo äänittää uuden albumin myöhemmin. ==Historia== Vuoteen 1984 mennessä basisti Jim LaVerde ja laulaja Mike Lee liittyivät Barren Crossiin. Jatkuva esiintyminen klubikonserteissa auttoi yhtyettä hiomaan taitojaan. Vuonna 1989 Barren Cross esiintyi The Morton Downey Show -ohjelmassa muusikoiden kanssa, jotka vaikuttivat yhtyeissä Kiss ja Anthrax. Vuonna 1990 Mike Lee jätti yhtyeen ja liittyi täysin sekulaariseen yhtyeeseen nimeltä Bare Bones. Lee kuitenkin oli mukana Barren Crossin myöhemmillä julkaisuilla. Musiikkinsa puolesta Barren Crossia verrattiin usein Iron Maideniin lähinnä sen vuoksi, että Mike Leen ja Iron Maidenin laulajan Bruce Dickinsonin äänet muistuttivat toisiaan. Sanoitustensa kannalta yhtye on merkittävä siitä, että heillä on tinkimätön kanta lukuisiin sosiaalisiin kysymyksiin. Heidän kappaleensa käsittelivät henkilökohtaisia ja yhteiskunnallisia epäkohtia kuten aborttia, terrorismia ja ennakkoluuloja kristityn näkökulmasta. ==Jäsenet== *Mike Lee – laulu *Jim LaVerde – bassokitara *Ray Parris – sähkökitara *Steve Whittaker – rumpusetti ==Diskografia== * * (Star Song) * (Enigma Records) * (Enigma) * (Medusa Records} * (uusintajulkaisu) * (Rugged Records) ==Lähteet== ==Aiheesta muualla== *Viralliset sivut *Barren Cross No Life 'til Metal -sivustolla * Barren Crossin CD-galleria *Barren Cross BNR Metal -sivustolla *Mike Lee Bare Bones -yhtyeen haastattelussa * Luokka:Yhdysvaltalaiset kristilliset metalliyhtyeet